.

Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk.
# Senest tilføjet Laserdiskens hjemmeside
Udkommet
Forventes 1/11-24
Forventes 6/11-24
Forventes 8/11-24
Forventes 11/11-24
Forventes 14/11-24
Forventes 18/11-24
Forventes 18/11-24
Forventes 18/11-24
Forventes 18/11-24
Forventes 18/11-24
Forventes 18/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 29/11-24
Forventes 2/12-24
Forventes 2/12-24
Forventes 2/12-24
Forventes 9/12-24
Forventes 9/12-24
Forventes 11/12-24
Forventes 12/12-24
Forventes 18/12-24
# Aktuelle nyheder på DVD - Klik på linket for flere nyheder
Crossroads (Britney Spears) |  |  | 99.00
Region 2 uden danske tekster - udkom 1/11-2024
Britney Spears får her sin filmdebut. De 3 barndomsveninder Lucy, Kit og Mimi tager på en rejse gennem USA uden penge, men med masser af drømme. Undervejs genopdager de deres venskab og lærer et par ting om livet. Respekt til Britney, der er gået i en anden retning end sin uheldige kollega, Mariah Carey, der fejlede fælt med sin studieproduktion Glitter. Britney har i stedet valgt at satse på denne lille uafhængige film, der rent faktisk er ret sød. Læs mere her.
Azrael: Angel of Death |  |  | 149.00
Region 2 uden danske tekster - udkom 28/10-2024 |
I en postapokalyptisk verden i ruiner forsøger de få resterende mennesker at overleve i små bander, konstant i frygt for de mørke væsner, der hærger overalt. Den stumme Azrael og hendes kæreste er på vej gennem en skov for at lede efter mad, da de bliver overfaldet af en af disse bander. Åbenbart skal Azrael ofres til monstrene for at bevare freden. Men den idé er hun naturligvis ikke med på. Hun gør modstand og tager kampen op mod banden! Læs mere her. |  |
Blink Twice |  |  | 129.00
Region 2 uden danske tekster - udkom 28/10-2024
Servitricen Frida (Naomi Ackie) møder tech-milliardæren Slater King (Channing Tatum) ved et velgørenhedsarrangement, og det slår gnister. Han inviterer hende til at tage med ham og hans venner på en drømmeferie på hans private ø, hvor der venter den helt store luksus. Men der venter også noget andet på øen. Der er noget galt i det såkaldte paradis, men Frida mister langsomt grebet om virkeligheden, så spørgsmålet er, om sandheden går op for hende, før det er for sent. Læs mere her.
Convoy |  |  | 149.00
Region 2 uden danske tekster - udkom 28/10-2024 |
Han kaldes Rubber Duck. Han kører highway'ene tynde, stopper ind i mellem for en whisky og lægger flere kvinder ned, end man kan tælle til! Efter et voldsomt slagsmål mellem politi og truckere tvinges Rubber Duck og hans venner til at flygte gennem stat efter stat. Flere og flere slutter sig til konvojen. Politi og nationalgarden jagter dem, og Rubber Duck bliver til et symbol for frihed i en kamp mod skinhellige politi og diverse forbud. Læs mere her. |  |
Freud's Last Session |  |  | 149.00
Region 2 uden danske tekster - udkom 28/10-2024
En filmatisering af Mark St. Germains teaterstykke, der omhandler et fiktivt møde mellem psykologen Sigmund Freud (den fantastiske Anthony Hopkins) og forfatteren C.S. Lewis (den undervurderede Matthew Goode). Freud er 100% ateist, Lewis er en ateist, der er blevet 100% kristen. De to mødes i Freuds hjem i London, hvor de diskuterer Guds eksistens, eller manglen på samme, og hvad det ville betyde, hvis Gud rent faktiske eksisterede. Læs mere her.
Killer Klowns from Outer Space |  |  | 149.00
Region 2 uden danske tekster - udkom 28/10-2024 |
Fremmede væsener fra det ydre rum, klædt ud i klovnekostumer - det må være sidste skrig inden for filmisk galskab, men nej: Chiodo brødrenes science fiction drama stammer helt tilbage fra 1988. Jordboerne tager ikke de cirkuslignende aliens alvorligt, selv om de spreder død og ødelæggelse med våben, der lige som dem selv ser ufarlige ud. En gruppe af de unge i byen, der angribes, har forstået den dødsensfarlige situation og går til modangreb i en is-bil. Læs mere her. |  |
Paddington Bear: The Complete Series (2-disc) |  |  | 399.00
Region 2 uden danske tekster - udkom 28/10-2024
Denne serie, der havde premiere på TV i 1976, bringer historien om Paddington til live på en vidunderlig måde. Paddington er den lille peruvianske bjørn, der bor i London, England. Han blev døbt Paddington af familien Brown, da de fandt ham på Paddington Station, fordi hans peruvianske navn var for svært at udtale. Denne samling indeholder alle 56 episoder og tre længere specials, der oprindeligt blev lavet af serien. De er for første gang restaureret og remastered. Læs mere her.
Trap (M. Night Shyamalan) |  |  | 129.00
Region 2 uden danske tekster - udkom 28/10-2024 |
M. Night Shyamalan leverer endnu en intens oplevelse i denne dybt originale thriller. Josh Hartnett er den tilsyneladende perfekte far, Cooper. Han tager sin datter Riley med til koncert med hendes yndlingssanger, Lady Raven. Der er dog noget ved denne koncertoplevelse, der er lidt usædvanligt. Der er et overraskende stort politiopbud. Det er fordi, det ikke bare er en koncert, det er også en fælde. En fælde for seriemorderen kendt som The Butcher! Læs mere her. |  |
Twisters: Double Feature |  |  | 399.00
Region 2 uden danske tekster - udkom 23/10-2024
Huse bliver splittet til atomer. En ko hvirvler gennem luften. Traktorer falder som regn. En flyvende tankvogn bliver til en tikkende bombe. En total ødelæggelse på 300 km/timen er på vej! Naturen viser sig fra sin værste side i disse to dybt underholdende actionfilm! Twister fra 1996, instrueret af manden bag Speed, Jan De Bont, og den opdaterede opfølger Twisters, der byder på en ny, ung gruppe stormjægere og endnu mere vanvittigt vejr! Læs mere her.
African Queen, The (Vintage Classics) |  |  | 149.00
Region 2 uden danske tekster - udkom 21/10-2024 |
Et sprudlende møde mellem Hollywood-legenderne Humphrey Bogart og Katharine Hepburn i en af filmhistoriens absolut største klassikere. Missionæren Rose Sayer flygter fra tyskerne i WWI's Belgiske Kongo. Den fordrukne skipper Charlie Allnut redder hende fra tyskerne med sin medtagne gamle damper "African Queen". Parret er hinandens totale modsætninger, men de tvinges til at samarbejde mod farer og fjender, og til sidst bliver had til kærlighed. Læs mere her. |  |
Kinds of Kindness |  |  | 199.00
Region 2 uden danske tekster - udkom 21/10-2024
Kinds of Kindness er en tredelt fabel fra den vanvittige Yorgos Lanthimos. Den første historie følger en mand, som forsøger at tage kontrol over sit eget liv. Den anden historie følger en politimand, som er foruroliget over, at hans kone, der forsvandt på havet, er vendt tilbage og fremstår som en anden. Og den tredje historie følger en kvinde, som er fast besluttet på at finde en bestemt person med en særlig evne, der er udset til at blive en vidunderlig åndelig leder. Læs mere her.
Longlegs |  |  | 159.00
Region 2 uden danske tekster - udkom 21/10-2024 |
Siden 1966 har FBI forgæves forsøgt at finde seriemorderen Longlegs, der med jævne mellemrum slagter hele familier på brutal vis uden at efterlade det mindste spor. Den unge agent Lee Harker, der har udvist visse clairvoyante evner, bliver tilkaldt for at hjælpe med sagen. Hendes involvering kommer til at sende efterforskningen i en dramatisk ny retning. Nicolas Cage leverer en af sine mest mindeværdige præstationer som den modbydelige Longlegs. Læs mere her. |  |
MaXXXine |  |  | 149.00
Region 2 uden danske tekster - udkom 21/10-2024
X (2022), der foregik i 70'erne, startede det hele. Så kom Pearl (2022), der tog os tilbage til 1918. Og nu runder Ti West sin porno/slasher-trilogy af med MaXXXine, der udspiller sig i 1985. Pornostjernen Maxine Minx (en frygtløs Mia Goth) overlevede ned nød og næppe X, og nu forsøger hun at bryde igennem i Hollywood. Mens Maxine prøver at score rollen i en mainstream gyserfilm, bliver Los Angeles plaget af den berygtede The Night Stalker morder. Læs mere her.
Nightsleeper (2-disc) |  |  | 229.00
Region 2 uden danske tekster - udkom 21/10-2024 |
Action- og spændingsfyldt miniserie med Joe Cole (kendt fra Gangs of London)! Politibetjenten Joe rejser med nattoget fra Glasgow til London, da han opdager, at nogen forsøger at få kontrol over det og prøver at fjernstyre det. Han kontakter Abby, lederen af The National Cyber Security Centre, for at få hjælp, men det er for sent. Toget tonser af sted ude af kontrol med adskillige passagerer fanget ombord! Det viser sig snart, at hele det britiske jernbanenet er under angreb! Læs mere her. |  |
S.W.A.T.: Season 7 (4-disc) |  |  | 399.00
Region 2 uden danske tekster - udkom 21/10-2024
Daniel "Hondo" Harrelson er vokset op i LA's barske gader. Nu får han mulighed for at stå i spidsen for byens legendariske SWAT-team - det sidste stop, når loven skal håndhæves i byen. Da en sort knægt ved en fejl bliver skudt, må der skiftes ud i toppen af SWAT, og Hondo får den tvivlsomme ære at overtage ledelsen af teamet. Denne 7. sæson er lidt kort, for serien var egentlig blevet lukket. Men nu fortsætter den alligevel med sæson 8! Læs mere her.
# Kommer i nærmeste fremtid - Klik på linket for flere nyheder
Apartment 7A |  |  | 149.00
Region 2 uden danske tekster - forventes 4/11-2024
Forhistorien til Rosemarys Baby. Den unge Terry flytter til New York City i håb om at blive en stjerne i musicals. En ankelskade sætter en stopper for de drømme, men ganske overraskende får Terry hjælp af et ægtepar fra det fornemme Bradford lejlighedskompleks. De tilbyder hende både husly og assistance med karrieren. Det er næsten for godt til at være sandt. En dag vågner Terry op efter en aften, hun ikke kan huske, og kort tid efter opdager hun, at hun er gravid. Læs mere her.
Borderlands |  |  | 149.00
Region 2 uden danske tekster - forventes 4/11-2024 |
Eli Roth (Hostel) instruerer Oscar-vinderen Cate Blanchett i en science fiction actionfilm, der er baseret på et computerspil. Det kan man jo ikke lade være med at tjekke ud! Blanchett spiller dusørjægeren Lilith, der får til opgave at bringe en rigmandsdatter tilbage til hendes far. Opgaven tager hende til den Mad Max-lignende skraldeplads af en planet, Pandora. Lilith havner midt i en større konflikt, hvor der er mere på spil, end hun nogensinde kunne forestille sig. Læs mere her. |  |
Dìdi |  |  | 199.00
Region 2 uden danske tekster - forventes 4/11-2024
Året er 2008. Dengang vi havde Motorola-klaptelefoner, MySpace og grynede YouTube-videoer. En 13-årig taiwansk-amerikansk dreng med kælenavnet Dìdi er netop tumlet ud af grundskolen. Lidt fortabt og rodløs tilbringer han sommeren før high school på at lære at kysse, flirte og filme seje skatevideoer, mens han forsøger at jonglere venskaber, forelskelse og pinlige situationer. En kærlig hyldest til de rodede teenageår, der stadig er relevant i dag. Læs mere her.
Joan (Sophie Turner) |  |  | 199.00
Region 2 uden danske tekster - forventes 4/11-2024 |
Sophie Turner er Joan. Mor til en 6-årig datter. Fanget i et katastrofalt ægteskab med en voldelig kriminel mand. Da manden flygter, griber Joan muligheden for at skabe et nyt liv for sig selv og sin datter. Joan får anskaffet nogle nye identiteter og får skabt nogle nye bekendtskaber, og undervejs bliver hun en mesterlig juveltyv. Det bliver et nyt spændende liv med en høj indsats, der udfordrer alle hendes grænser, men Joan er drevet af ønsket om at sørge for sin datter! Læs mere her. |  |
Kin: Season 1 (2-disc) |  |  | 279.00
Region 2 uden danske tekster - forventes 4/11-2024
Kinsella er en mindre gangsterfamilie i Dublin, som ligger i konflikt med et internationalt narkokartel. Da Frank Kinsellas søn ender i en voldelig konfrontation med en af mand fra den konkurrerende Cunningham-familie, starter en krig, Kinsella-familie umuligt kan vinde. Eller kan de? Familien har nemlig et stærkere bånd af blod end de andre familier. Aidan Gillen, Charlie Cox og Ciarán Hinds er blandt de solide spillere på rollelisten. Læs mere her.
Kin: Season 2 (2-disc) |  |  | 279.00
Region 2 uden danske tekster - forventes 4/11-2024 |
I anden sæson af Kin er Kinsella-familien igen på toppen i Dublins underverden, men begivenhederne fra første sæson har skabt lige så mange problemer, som de har løst. Familien rager uklar med en ny, endnu farligere fjende, og der, hvor der engang var et ubrydelige bånd af blod, er der nu kun mistanke, mistro og vrede. Heldigvis er det ofte i modgang, at de dristigste planer bliver smedet. Og sådan er det også i Kinsella-familien. Læs mere her. |  |
Murdoch Mysteries: Series 17 (6-disc) |  |  | 449.00
Region 2 uden danske tekster - forventes 4/11-2024
Sæson 17 byder på flere spændende særpræg, herunder seriens første musikalske episode, hvor karaktererne bryder ud i sang midt i efterforskningen! Forvent en blanding af mordmysterier, intense plots og en god portion victoriansk charme, hvor hvert nyt afsnit både bringer klassisk spænding og uventede drejninger. Sæsonen afsluttes desuden med en neglebidende cliffhanger, der lover mere intriger og udfordringer for William Murdoch og hans team i fremtiden. Læs mere her.
NCIS: Season 21 (3-disc) |  |  | 279.00
Region 2 uden danske tekster - forventes 4/11-2024 |
Sæson 21 følger holdet under ledelse af Supervisory Special Agent Alden Parker (Gary Cole), når de tackler nye og komplekse sager. Denne sæson indeholder alt fra mordet på en marinekaptajn og bortførelsen af en berømt hjertelæge til en sag, der trækker dem dybt ind i UFO-konspirationsteorier. Med både spænding og mystik fortsætter serien med at levere dramatiske krimi-historier, mens holdet navigerer igennem farlige missioner og personlige udfordringer. Læs mere her. |  |
Prancer: A Christmas Tale |  |  | 129.00
Region 2 uden danske tekster - forventes 4/11-2024
Er man i julehumør, men stadig ønsker at se en historie med lidt substans, der ikke bare er rent eventyr, så er Prancer: A Christmas Tale et godt bud. 10-årige Gloria (Darcey Ewart) og hendes farfar Bud (James Cromwell fra Babe) bliver venner med et mystisk rensdyr, da familien samles for at holde jul. Bud begynder at tro, at Prancer faktisk kan være magisk, men Gloria frygter, at farfars teori vil sende ham direkte til alderdomshjemmet. Læs mere her.
Traitors, The (UK): Series 1 (4-disc) |  |  | 279.00
Region 2 uden danske tekster - forventes 4/11-2024 |
Claudia Winkleman er vært for den engelske udgave af reality-konkurrence-kæmpe-hittet, der på dansk er kendt som Forræder. 22 deltagere ankommer til et slot i det skotske højland i håb om at få del i en præmiepulje på op til £120.000. Men blandt dem gemmer sig "forræderne"! En gruppe deltagere som i al hemmelighed er blevet udvalgt til at eliminere de "trofaste" deltager og score præmien selv! Hvem kan man stole på? INGEN! Læs mere her. |  |
Bad Timing |  |  | 149.00
Region 2 uden danske tekster - forventes 6/11-2024
Handlingen i denne Nicolas Roeg film foregår i Wien i Østrig, hvor en ung amerikansk kvinde bringes ind på et hospital, tilsyneladende efter et selvmordsforsøg. En lokal politimand får mistanke om, at kvindens elsker, en professor i psykologi, står bag hendes tilstand. Mens lægerne forsøger at redde kvindens liv, afhører politiet professoren, og i flashbacks vises de tragiske hændelser, der førte til, at kvinden tog en overdosis piller. Læs mere her.
Little Dixie (Frank Grillo) |  |  | 179.00
Region 2 uden danske tekster - forventes 6/11-2024 |
Doc (Frank Grillo) er en tidligere Special Forces soldat, der nu i al hemmelighed arbejder for at kontrollere situationen mellem USA og Mexico, støttet af den gamle militærven Jeffs (Eric Dane), der nu er guvernør. Da en kartelleder bliver brutalt dræbt, kører hele situationen af sporet. Den døde leders bror vil have hævn, og den hævn skal Doc tvinges til at udføre. Hvordan tvinger man bedst en mand som ham til den slags? Man kidnapper hans datter! Læs mere her. |  |
Night Shift, The: The Complete Series (11-disc) |  |  | 599.00
Region 2 uden danske tekster - forventes 6/11-2024
En kamphærdet gruppe af feltlæger vender hjem fra fronten for at arbejde på natholdet i San Antonio Memorial Hospitals skadestue. De tager deres træning fra slagmarken med over i den civile verden og er villige til at tage risici, der ligger på grænsen mellem det heroiske og det impulsive. Deres resultater taler for sig selv. Disse læger har allerede overlevet en krigszone, og de har ikke tænkt sig at give op uden kamp. Læs mere her.
Psych: The Movie Collection (3-disc) |  |  | 249.00
Region 2 uden danske tekster - forventes 6/11-2024 |
The Movie Collection samler de tre sjove film baseret på TV-serien Psych, som kørte over 8 sæsoner fra 2006 til 2014. Vi følger igen de falske clairvoyante detektiver Shawn Spencer og Burton "Gus" Guster på deres eventyr i Psych: The Movie (2017), Psych 2: Lassie Come Home (2020) og Psych 3: This is Gus (2021). Denne samling er fyldt med humor, venskab og masser af detektivarbejde, og er perfekt for både fans af serien og nytilkomne, der vil have et godt grin! Læs mere her. |  |
Lovely, Dark, and Deep (tysk omslag) |  |  | 149.00
Region 2 uden danske tekster - forventes 7/11-2024
Den unge parkbetjent Lennon har fået job i en afsidesliggende nationalpark. Det er et ensomt isoleret job, som hun faktisk glæder sig til, for hun trænger til ro i krop og sjæl, og hun tænker ikke nærmere over, at hendes forgænger er sporløst forsvundet! Efterhånden som flere og flere mennesker forsvinder i de mørke skove, begynder det at gå op for hende, at der er noget helt galt! Langsomt afsløres skovens sande hemmelighed. Læs mere her.
Boneyard (Mel Gibson) (tysk omslag) |  |  | 149.00
Region 2 uden danske tekster - forventes 8/11-2024 |
Skeletresterne af 11 kvinder og piger bliver fundet i New Mexicos ørken, og det bliver starten på en omfattende efterforskning. Boneyard er inspireret af en sand historie om en seriemorder, der muligvis stadig er i live i dag. Kriminalbetjenten Ortega, politichefen Carter og agenten Petrovick (Mel Gibson) må forsøge at arbejde sammen på tværs af deres forskellige organisationer for at identificere og pågribe morderen. Læs mere her. |  |
Silent Hour, The (tysk omslag) |  |  | 149.00
Region 2 uden danske tekster - forventes 8/11-2024
Boston-politimanden Frank Shaw vender tilbage til tjenesten, efter at en alvorlig ulykke har givet ham et permanent høretab. Han får til opgave at være tolk for den døve Ava, der har været vidne til et bandemord. Da banden vender tilbage for at lukke munden på hende, er Frank pludselig fanget i en alvorlig situation. Sammen med Ava må han forsøge at overleve i et faldefærdig lejlighedskompleks, der er fuld af morderiske folk, som hverken Ava eller Frank kan høre komme. Læs mere her.
Engineer, The (Emile Hirsch) |  |  | 99.00
Region 2 uden danske tekster - forventes 11/11-2024 |
Israel i starten af 90'erne. Landet er rystet af en række selvmordsbomber, der forsøger at spolere fredsforhandlingerne med palæstinenserne. Målet er ofte busser og dermed civilbefolkningen. Da en magtfuld amerikansk senetors datter bliver dræbt i en af disse bomber, sættes alt ind på at finde manden, der bygger dem: Yahya Ayyash, kendt som The Engineer. Den tidligere Mossad-agent Etan (Emile Hirsch) er en af dem, der skal lede jagten. Læs mere her. |  |
Hudson & Rex: Season 6 (5-disc) |  |  | 399.00
Region 2 uden danske tekster - forventes 11/11-2024
Charmerende canadisk politiserie for hunde- og krimielskere. Kriminalbetjenten Charlie Hudson fra St. John's politiet havde egentlig ikke regnet med, at han skulle være makker med en hund, men da politihunden Rex' makker bliver dræbt i tjenesten, overtager Charlie ansvaret for den firbenede betjent. Det viser sig hurtigt, at Rex og Charlie arbejder ret godt sammen og løser en række sager takket være Rex' skarpe næse og Charlies skarpe sind. Læs mere her.
It Ends with Us |  |  | 149.00
Region 2 uden danske tekster - forventes 11/11-2024 |
Lily Bloom (Blake Lively) er klar til at starte sit nye liv i Boston, hvor hun vil realisere sin livslange drøm om at åbne sin helt egen blomsterbutik. Her møder hun tilfældigvis den meget charmerende neurokirurg Ryle Kincaid (Justin Baldoni, der også har instrueret), som slår benene væk under hende. De forelsker sig, men der er også sider af Ryle, der viser sig at være knapt så romantiske. Baseret på Colleen Hoovers populære roman. Læs mere her. |  |
Land of Bad |  |  | 99.00
Region 2 uden danske tekster - forventes 11/11-2024
En hemmelig Special Forces operation i Filippinerne går galt, og et hold af elitesoldater falder i baghold dybt inde i fjendens territorium. Den uerfarne soldat Sgt. JJ Kinney (Liam Hemsworth) må tage over, og han er fast besluttet på ikke at efterlade nogle af sine mænd. Et luftangreb nærmer sig, og Kinneys eneste håb er dronepiloten Reaper (Russell Crowe). Han skal bare holde skansen indtil dette angreb! Det bliver en intens 48 timers kamp for overlevelse. Læs mere her.
Solar System (Miniserie) |  |  | 249.00
Region 2 uden danske tekster - forventes 11/11-2024 |
Professor Brian Cox udforsker solsystemet i denne dokumentarserie, der ved hjælp af meget flot computeranimation tager os med til de planeter, der er både vores nærmeste naboer og vildt fremmede og forunderlige verdener. Vi skal besøge de mindst udforskede dele af solsystemet, vi skal til de koldeste områder, de mest vindblæste områder og de mærkeligste områder! Som altid er vi i gode hænder hos den meget sympatiske Brian Cox. Læs mere her. |  |
Christmas Carol, A (Alastair Sim) |  |  | 149.00
Region 2 uden danske tekster - forventes 12/11-2024
Dette er den klassiske Charles Dickens julehistorie om Ebenezer Scrooge, der kun tænker på penge! Juleaften bliver Scrooge hjemsøgt af sin gamle partners spøgelse, der fortæller ham, at han vil blive besøgt at tre juleånder! Resten af historien kender de fleste, for den er filmatiseret adskillige gang. Blandt favorit versionerne finder vi Bill Murray-udgaven fra 1988 og Muppernes version fra 1993. Denne version bliver betragtet som en af de bedste. Læs mere her.
Christmas Carol, A (Alastair Sim) (Colorised) |  |  | 149.00
Region 2 uden danske tekster - forventes 12/11-2024 |
Dette er den klassiske Charles Dickens julehistorie om Ebenezer Scrooge, der kun tænker på penge! Juleaften bliver Scrooge hjemsøgt af sin gamle partners spøgelse, der fortæller ham, at han vil blive besøgt at tre juleånder! Resten af historien kender de fleste, for den er filmatiseret adskillige gang. Blandt favorit versionerne finder vi Bill Murray-udgaven fra 1988 og Muppernes version fra 1993. Denne version bliver betragtet som en af de bedste. Læs mere her. |  |
Dating Game Killer, The (tysk omslag) |  |  | 159.00
Region 2 uden danske tekster - forventes 14/11-2024
Den vidunderlige Anna Kendrick får sin instruktørdebut med denne thriller, der er baseret på en sand historie! I 1978 deltager kvinden Cheryl Bradshaw i TV-programmet The Dating Game, hvor hun skal vælge en af tre mænd til en date. Hun ender med at vælge den charmerende Rodney Alcala. Hvad hun ikke ved er, at denne mand, der altså selv har meldt til et datingprogram på TV, er seriemorder og voldtægtsforbryder! Læs mere her.
Magicians, The: The Complete Series (19-disc) |  |  | 349.00
Region 2 uden danske tekster - forventes 14/11-2024 |
Quentin Coldwater er ved at miste sin forstand, og han er på selvmordets rand. Hans eneste trøst er bogserien Fillory and Further - en magisk historie om en verden fuld af magi. Men så en dag ændrer Quentins liv sig totalt. Han bliver inviteret til at studere på Brakebills College, en skole, der uddannere magikere. For ja, magi er en virkelig ting, der eksisterer i den virkelige verden, og Fillory-bøgerne er måske slet ikke fiktion. Læs mere her. |  |
## Ugens tilbud (spar 30 kr)
|  | Beauty and the Beast Nu vækkes Disneys enestående eventyr om Skønheden og Udyret igen til live. En hovmodig prins forvandles til et udyr og hans tjenere til talende møbler og husgeråd. Forbandelsen... Læs mere her
| 29 kr
## Ugens klassiker
|  | Killer Klowns from Outer Space Fremmede væsener fra det ydre rum, klædt ud i klovnekostumer - det må være sidste skrig inden for filmisk galskab, men nej: Chiodo brødrenes science fiction... Læs mere her
| 149 kr
## Ugens Special Edition
|  | NCIS: Season 21 (3-disc) NCIS - en forkortelse for Naval Criminal Investigative Service. Serien er et spin-off på den velkendte JAG (på dansk: Interne Affærer) og kan bedst beskrives som en slags CSI i Flåden. Vi følger en gruppe... Læs mere her
| 279 kr
## Laserdisken anbefaler
|  | Blink Twice Servitricen Frida (Naomi Ackie) møder tech-milliardæren Slater King (Channing Tatum) ved et velgørenheds-arrangement, og det slår gnister. Han inviterer hende til at tage med ham og hans... Læs mere her
| 129 kr
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News